- Jeg mener faktisk, det ville være på sin plads at gå til folkeafstemning på spørgsmålet om den nye offentlighedslov, indleder Jette M. sit læserbrev til Ekstra Bladet. Hun frygter et tilbageslag for hele vores demokrati. Jette M. fortsætter:.

Kan ikke kontrollere deres eget spin

- Regeringen og oppositionen er i færd med at indskrænke de demokratiske rettigheder, ene og alene af den grund, at de ikke længere selv kan kontrollere deres spin og er bange for, at deres magtmisbrug skal komme for en dag.



- Ikke engang regeringens eget bagland bliver hørt i denne sag.



Tilbageslag for demokratiet

- Hvis offentlighedsloven vedtages, er det et stort tilbageslag for hele vores demokrati.

- Derfor vil jeg bede jer rejse spørgsmålet om en folkeafstemning i forbindelse med kommunalvalget til efteråret. Det er på tide, folket bliver hørt, lyder altså opfordringen fra Jette M.



Men hvad mener du? Er du enig med Jette M. i, at offentlighedsloven skal til folkeafstemning, eller mener du, at politikerne er i deres gode ret til at ændre loven?

